title: 2012/600/EÚ: Rozhodnutie Európskeho parlamentu z  10. mája 2012 o absolutóriu za plnenie rozpočtu Európskej agentúry pre riadenie operačnej spolupráce na vonkajších hraniciach členských štátov Európskej únie za rozpočtový rok 2010

text:
               17.10.2012

               SK

               Úradný vestník Európskej únie

               L 286/288

         ROZHODNUTIE EURÓPSKEHO PARLAMENTU
   z 10. mája 2012
   o absolutóriu za plnenie rozpočtu Európskej agentúry pre riadenie operačnej spolupráce na vonkajších hraniciach členských štátov Európskej únie za rozpočtový rok 2010
   (2012/600/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Európskej agentúry pre riadenie operačnej spolupráce na vonkajších hraniciach členských štátov Európskej únie za rozpočtový rok 2010,

               —

               so zreteľom na správu Dvora audítorov o overení ročnej účtovnej závierky Európskej agentúry pre riadenie operačnej spolupráce na vonkajších hraniciach členských štátov Európskej únie za rozpočtový rok 2010 spolu s odpoveďami agentúry (1),

               —

               so zreteľom na odporúčanie Rady z 21. februára 2012 (06083/2012 – C7-0051/2012),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Rady (ES) č. 2007/2004 z 26. októbra 2004 o zriadení Európskej agentúry pre riadenie operačnej spolupráce na vonkajších hraniciach členských štátov Európskej únie (3), a najmä na jeho článok 30,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A7-0133/2012),

               1.

               udeľuje výkonnému riaditeľovi Európskej agentúry pre riadenie operačnej spolupráce na vonkajších hraniciach členských štátov Európskej únie absolutórium za plnenie rozpočtu agentúry za rozpočtový rok 2010;

               2.

               uvádza svoje poznámky v priloženom uznesení,

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi Európskej agentúry pre riadenie operačnej spolupráce na vonkajších hraniciach členských štátov Európskej únie, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 366, 15.12.2011, s. 39.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 349, 25.11.2004, s. 1.

      (4)  Ú. v. ES L 357, 31.12.2002, s. 72.
   PRÍLOHA

      ODPORÚČANIA EURÓPSKEHO PARLAMENTU ZA OSTATNÉ ROKY

               Frontex

               2006

               2007

               2008

               2009

               Výkonnosť

               nevzťahuje sa

               nevzťahuje sa

                           —

                           vyzýva agentúru, aby urýchlene vytvorila prepojenie medzi svojím pracovným programom a svojím finančným systémom → agentúra prijala viacročný plán na obdobie rokov 2010 – 2013 napriek tomu, že jej základné nariadenie neobsahuje v tejto súvislosti žiadne ustanovenia

                           —

                           vyzýva agentúru, aby vypracovala diachronickú analýzu operácií, ktoré vykonala v tomto a predchádzajúcich rokoch

                           —

                           vyzýva agentúru, aby vytvorila prepojenie medzi svojím pracovným programom a svojimi finančnými prognózami

                           —

                           vyzýva agentúru, aby pripravila porovnanie operácií vykonaných počas roka, za ktorý sa má udeliť absolutórium, a v predchádzajúcom rozpočtovom roku

                           —

                           vyzýva agentúru, aby poskytla informácie o dosahu svojich operácií a aby o tom informovala orgán udeľujúci absolutórium

               Rozpočtové a finančné hospodárenie

                           —

                           právne záväzky boli prijaté skôr než rozpočtové záväzky

                           —

                           rozpočtové zásady ročnej platnosti a špecifikácie neboli prísne dodržané: miera prenesených prostriedkov celkovo presiahla 70 % a v prípade operačných výdavkov bola takmer 85 %

                           —

                           opakujúce sa problémy v systéme záväzkov agentúry: rozpočtové záväzky boli prijaté až po prijatí právnych záväzkov (25 prípadov) a dohody o grante s partnerskými krajinami boli podpísané v prípade už začatých alebo dokonca ukončených činností

                           —

                           nedostatky v plánovaní a monitorovaní činností agentúry (70 % dostupných rozpočtových prostriedkov nebolo čerpaných; záväzky boli prenesené z dôvodu príliš vysokých odhadov nákladov)

                           —

                           vyzýva agentúru, aby v plnej miere vykonávala svoju funkciu a aby pokračovala v zlepšovaní finančného hospodárenia

                           —

                           vyzýva agentúru, aby zlepšovala svoje finančné hospodárenie, pokiaľ ide o úhradu nákladov vzniknutých členským štátom, a to identifikovaním príčin problému

                           —

                           agentúra by mala zaviesť účinný systém plánovania a monitorovania stanovených zmluvných lehôt; postup hodnotenia rizika spojeného so svojimi činnosťami; systém diferencovaných rozpočtových prostriedkov v budúcich rozpočtoch v záujme poskytovania grantov, a to s cieľom napraviť vysokú úroveň prenesených a zrušených rozpočtových prostriedkov; skutočnosť, že právne záväzky boli prijímané pred prijatím príslušných rozpočtových záväzkov; skutočnosť, že postupy prijímania zamestnancov sa odchyľujú od daných pravidiel (transparentné a nediskriminačné postupy)

                           —

                           naliehavo vyzýva agentúru, aby zlepšila úroveň čerpania rozpočtových prostriedkov zavedením vhodných pokynov a postupov pre analýzu možných prenosov, a to s cieľom znížiť objem prenesených rozpočtových prostriedkov na minimum

                           —

                           vyjadruje znepokojenie nad tým, že agentúra musela zrušiť rozpočtové prostriedky vo výške13,9 mil. EUR na rok 2009 a 13 mil. EUR na rok 2008

                           —

                           vysoká úroveň prenesených a zrušených rozpočtových prostriedkov svedčí o tom, že agentúra nebola schopná zvládnuť také veľké zvýšenie svojho rozpočtu; vyzýva agentúru, aby ho preto podrobnejšie informovala o uskutočniteľnosti budúcich záväzkov

                           —

                           vyzýva agentúru, aby zlepšila riadenie grantov

               Ľudské zdroje

               nevzťahuje sa

               nevzťahuje sa

                           —

                           nedostatky v postupoch prijímania zamestnancov

               nevzťahuje sa

               Vnútorný audit

               nevzťahuje sa

               nevzťahuje sa

                           —

                           vyzýva agentúru, aby realizovala 4 z 23 odporúčaní IAS: dokončenie popisu pracovných miest a stanovenie cieľov pre jednotlivých pracovníkov, posilnenie bezpečnosti, zlepšenie registrácie pošty, posilnenie postupu riadenia grantov a zabezpečenie súladu s nariadením o rozpočtových pravidlách

                           —

                           uznáva, že z 19 odporúčaní vydaných IAS bolo 6 primerane a účinne realizovaných, 10 je vo fáze realizácie a 3 sú dokončené, ale IAS ich ešte musí overiť

          ---documentbreak---

               17.10.2012

               SK

               Úradný vestník Európskej únie

               L 286/290

         UZNESENIE EURÓPSKEHO PARLAMENTU
   z 10. mája 2012
   s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskej agentúry pre riadenie operačnej spolupráce na vonkajších hraniciach členských štátov Európskej únie za rozpočtový rok 2010
   EURÓPSKY PARLAMENT,

               —

               so zreteľom na konečnú ročnú účtovnú závierku Európskej agentúry pre riadenie operačnej spolupráce na vonkajších hraniciach členských štátov Európskej únie za rozpočtový rok 2010,

               —

               so zreteľom na správu Dvora audítorov o overení ročnej účtovnej závierky Európskej agentúry pre riadenie operačnej spolupráce na vonkajších hraniciach členských štátov Európskej únie za rozpočtový rok 2010 spolu s odpoveďami agentúry (1),

               —

               so zreteľom na odporúčanie Rady z 21. februára 2012 (06083/2012 – C7-0051/2012),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Rady (ES) č. 2007/2004 z 26. októbra 2004 o zriadení Európskej agentúry pre riadenie operačnej spolupráce na vonkajších hraniciach členských štátov Európskej únie (3), a najmä na jeho článok 30,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A7-0133/2012),

               A.

               keďže Dvor audítorov vyhlásil, že získal primeranú istotu o tom, že účtovná závierka za rozpočtový rok 2010 je spoľahlivá a že príslušné operácie sú zákonné a správne;

               B.

               keďže 10. mája 2011 Európsky parlament udelil výkonnému riaditeľovi Európskej agentúry pre riadenie operačnej spolupráce na vonkajších hraniciach členských štátov Európskej únie absolutórium za plnenie rozpočtu agentúry za rozpočtový rok 2009 (5) a vo svojom uznesení, ktoré je prílohou rozhodnutia o absolutóriu, okrem iného:

                           —

                           vyzval agentúru, aby zlepšila mieru využívania rozpočtových prostriedkov zavedením náležitých pokynov a postupov na analýzu potenciálnych prenosov rozpočtových prostriedkov, aby sa znížil objem prenesených rozpočtových prostriedkov na minimum,

                           —

                           vyjadril znepokojenie nad tým, že agentúra musela zrušiť rozpočtové prostriedky vo výške 13 900 000 EUR za rok 2009 a 13 000 000 EUR za rok 2008,

                           —

                           vyzval agentúru, aby vypracovala porovnanie operácií vykonaných počas roka, za ktorý sa má udeliť absolutórium, a operácií z predchádzajúceho rozpočtového roka;

               C.

               keďže celkový rozpočet agentúry na rozpočtový rok 2010 predstavoval 93 200 000 EUR, čo je v porovnaní s rozpočtovým rokom 2009 zvýšenie o 4,95 %; keďže počiatočný príspevok Únie do rozpočtu agentúry na rok 2010 bol vo výške 83 000 000 EUR, čo v porovnaní so sumou 78 000 000 EUR v roku 2009 (6) predstavuje nárast o 6,41 %,

      Rozpočtové a finančné hospodárenie

               1.

               pripomína, že pôvodný príspevok Únie k rozpočtu agentúry na rok 2010 predstavoval 83 000 000 EUR; konštatuje však, že k tejto sume sa pripočítala suma 2 550 000 EUR pochádzajúca z vrátenia prebytku, čoho výsledkom je celkový príspevok Únie na rok 2010 vo výške 85 550 000 EUR;

               2.

               na základe definitívneho prijatia všeobecného rozpočtu Únie na rozpočtový rok 2010 vyvodzuje, že v hlave I (Výdavky na zamestnancov) a hlave II (Správne výdavky) predstavovali rozpočtové prostriedky Únie na rok 2010 sumu 23 633 000 EUR v záväzkoch a 19 000 000 EUR v platbách; konštatuje tiež, že v hlave III (Operačné výdavky) tieto rozpočtové prostriedky predstavovali 59 367 000 EUR v záväzkoch a 38 000 000 EUR v platbách;

               3.

               na základe všeobecnej správy uznáva, že v roku 2010 použila agentúra 95 % z viazaných rozpočtových prostriedkov, ktoré mala k dispozícii, a že rozdiely medzi jednotlivými hlavami boli obmedzené – 99 % v hlave I, 80 % v hlave II a 97 % v hlave III;

               4.

               konštatuje, že z konečnej účtovnej závierky vyplýva, že úroveň platieb v rozpočte na rok 2010 sa zlepšila zo 61 % v roku 2009 na 69 % v roku 2010; ďalej na základe údajov od agentúry konštatuje, že úroveň platieb v prevádzkovom rozpočte na rok 2010 dosiahla 79 % v porovnaní s rokom 2009, keď bola táto úroveň 65 %;

      Prenesené rozpočtové prostriedky

               5.

               vyjadruje znepokojenie nad tým, že Dvor audítorov oznamoval prenosy prostriedkov od roku 2006; konštatuje konkrétne, že z roku 2010 bola do roku 2011 prenesená suma 26 500 000 EUR predstavujúca 28 % dostupného rozpočtu a že iba 12 000 000 EUR z tejto sumy bolo zaúčtovaných v súlade so zásadou účtovania na základe časového rozlíšenia; vyzýva agentúru, aby najneskôr do 15. decembra 2012 predložila orgánu udeľujúcemu absolutórium informácie; berie na vedomie vysvetlenia agentúry, konkrétne potrebu zaistiť kontinuitu v operačných činnostiach agentúry a vyčleniť prostriedky na nasadenie síl v prvom štvrťroku nasledujúceho roka; znovu opakuje, že prenášanie rozpočtových prostriedkov by sa malo výrazne obmedziť a nemalo by obmedzovať postupy riadneho finančného hospodárenia; žiada, aby agentúra v budúcnosti dodržiavala zásadu ročnej platnosti;

               6.

               znovu zdôrazňuje, že vysoká miera prenesených a zrušených rozpočtových prostriedkov poukazuje na neschopnosť agentúry zvládnuť takéto výrazné zvýšenie jej rozpočtu; pýta sa, či by nebolo zodpovednejšie, aby bol rozpočtový orgán v budúcnosti opatrnejší pri rozhodovaní o tom, či zvýšiť rozpočet agentúry, a to vzhľadom na čas potrebný na vykonanie nových činností; vyzýva preto agentúru, aby mu poskytla podrobnejšie informácie o uskutočniteľnosti budúcich záväzkov;

               7.

               uvedomuje si, že z dôvodu stáleho alebo dlhodobého charakteru spoločných operácií agentúry je nevyhnutné, aby vykonávanie príslušných záväzkov pokračovalo v ďalšom roku; naliehavo však vyzýva agentúru, aby aj naďalej v maximálnej možnej miere znižovala objem prenesených rozpočtových prostriedkov posilňovaním monitorovania spoločných činností, aby tak granty upravila čo najskôr;

               8.

               berie na vedomie, že v roku 2010 boli vykonané niektoré činnosti v súvislosti s revíziou agentúry týkajúcou sa tzv. REM (running expenses of means – bežných prevádzkových výdavkov) s cieľom zlepšiť plánovanie a monitorovanie;

      Systém účtovníctva

               9.

               berie na vedomie pripomienky Dvora audítorov týkajúce sa nedostatkov v účtovnom systéme agentúry; konštatuje, že účtovný systém agentúry musí ešte potvrdiť účtovník v súlade s nariadením o rozpočtových pravidlách; berie však na vedomie odpoveď agentúry, v ktorej uvádza, že začiatkom roka 2011 začala projekt zmapovania podnikových procesov pre finančné procesy a že overovanie by malo byť dokončené v druhej polovici roku 2011; vyzýva preto Dvor audítorov, aby v tejto veci agentúre dôveroval;

               10.

               berie na vedomie pripomienky Dvora audítorov týkajúce sa nedostatkov v systéme odsúhlasovania výkazov dodávateľov s príslušnými záznamami agentúry; berie na vedomie odpoveď agentúry, že väčšina verejných subjektov nemá centralizovaný účtovný systém a niektoré z nich nepoužívajú účtovanie na základe časového rozlíšenia, čo sťažuje proces odsúhlasovania s výkazmi dodávateľov; berie na vedomie záväzok agentúry nadviazať kontakt s vnútroštátnymi orgánmi s cieľom pokúsiť sa zaviesť alternatívne postupy na účely odsúhlasovania svojich výkazov s výkazmi dodávateľov; vyzýva agentúru, aby pravidelne informovala orgán udeľujúci absolutórium o pokroku dosiahnutom spolu s vnútroštátnymi orgánmi pri riešení tejto otázky;

               11.

               žiada Dvor audítorov, aby vo svojej správe o účtovnej závierke agentúry za rozpočtový rok 2011 podrobnejšie posúdil operačné rozpočtové výdavky, pokiaľ ide o ciele, ktoré má agentúra plniť, a jej výsledky;

      Verejné obstarávanie a granty

               12.

               na základe konečnej účtovnej závierky berie na vedomie, že agentúra vedie dve súdne konania týkajúce sa postupov verejného obstarávania a že žiadatelia požadujú náhradu škody v celkovej výške 10 794 806 EUR; naliehavo žiada agentúru, aby pravidelne informovala orgán udeľujúci absolutórium o vývoji v týchto dvoch konaniach;

               13.

               na základe účtovnej závierky konštatuje, že agentúra uzavrela so svojimi partnermi 751 dohôd o grante alebo špecifických finančných rozhodnutí, pričom celková hodnota spolufinancovaných činností predstavuje 53 000 000 EUR;

               14.

               okrem toho konštatuje, že v prípade 270 z týchto 751 grantov agentúra nespracovala konečnú platbu a že v prípade 92 z týchto grantov agentúra vyplatila sumu predbežného financovania 5 100 000 EUR;

      Riadenie grantov

               15.

               vyzýva agentúru, aby vykonávala následné kontroly na mieste;

               16.

               konštatuje však, že agentúra vykonala revíziu výkazov REM, ktoré sú základom pre rozpočtové odhady a pre žiadosti o vrátenie prostriedkov;

      Ľudské zdroje

               17.

               na základe všeobecnej správy vyvodzuje, že v roku 2010 sa konalo 74 postupov prijímania zamestnancov; konštatuje, že v prípade štyroch nových pracovných miest prebiehali náborové postupy od roku 2010, ktoré mali byť ukončené v prvom štvrťroku 2011, a že celkový počet zamestnancov agentúry koncom roka 2010 predstavoval 294 osôb z celkového počtu 298 osôb uvedeného v schválenom pláne pracovných miest;

      Výkonnosť

               18.

               vyzýva agentúru, aby ďalej zvyšovala súlad v strategickom i ročnom plánovaní svojich operácií; konštatuje, že ciele ročného pracovného programu na rok 2010 nie sú jasne prepojené s cieľmi viacročného plánu 2010 – 2013 na rok 2010; pripomína agentúre, že neexistencia jasného prepojenia a nesúlad medzi rôznymi plánovacími dokumentmi môže nepriaznivo ovplyvniť plnenie strategického plánu;

               19.

               na základe všeobecnej správy konštatuje, že napriek zvýšeniu rozpočtu agentúry v roku 2010 poklesla čistá suma prostriedkov vyčlenených na operačné činnosti zo 48 200 000 EUR na 47 400 000 EUR, pričom sa však počet prevádzkových hodín na jedného pracovníka zvýšil o 27 % na 6 411;

               20.

               víta úsilie agentúry o zlepšenie monitorovania rozpočtu na operácie; berie na vedomie, že prvé rýchle pohraničné zásahové tímy boli rozmiestnené v novembri 2010 a že to vyústilo do významných zmien v rozpočte agentúry;

               21.

               konštatuje, že absolutórium za plnenie rozpočtu agentúry by sa aj v budúcnosti malo zakladať na jej výkonnosti počas celého roka;

      Vnútorný audit

               22.

               berie na vedomie, že v roku 2010 vykonal Útvar pre vnútorný audit (IAS) na základe údajov poskytnutých internými aj externými subjektmi audit týkajúci sa operačného plánovania; konštatuje predovšetkým, že rozsah tohto auditu zahŕňal:

                           —

                           súlad strategického plánovania a ročného plánovania operácií,

                           —

                           primeranosť postupu prípravy operačného plánovania s osobitným zameraním na zapojenie príslušných zainteresovaných strán,

                           —

                           primeranosť postupu získavania spätnej väzby z operačných činností a jej využitia pri príprave budúceho plánovania,

                           —

                           primeranosť postupu vybavovania ad hoc žiadostí zainteresovaných strán týkajúcich sa operačného plánovania;

               23.

               v tejto súvislosti vyzýva agentúru, aby zabezpečila, že všetky ciele uvedené vo viacročnom pláne sa vhodným a jasným spôsobom premietnu do ročného pracovného programu;

               24.

               víta však skutočnosť, že agentúra sa vo svojich operačných plánoch zaoberá rizikami pre všetky jednotlivé operácie; okrem toho s potešením konštatuje, že agentúra využíva skúsenosti získané z vykonávania svojich operácií na zlepšenie prípravy ďalších operačných plánov;

               25.

               berie na vedomie, že Útvar pre vnútorný audit (IAS) ešte nevykonal kontrolu v súvislosti s tým, ako agentúra plní sedem „veľmi dôležitých“ odporúčaní z predchádzajúcich auditov Útvaru pre vnútorný audit (IAS); konštatuje predovšetkým, že tieto odporúčania týkajú:

                           —

                           auditu riadenia grantov z roku 2009, a najmä posúdenia, či je potrebné žiadať o potvrdenie pred spracovaním žiadosti o platbu, vytvorenia systému inšpekcií a kontrol, právnej dohody o operačných plánoch s partnermi a opisu hodnotiacich kritérií,

                           —

                           následného auditu systému vnútornej kontroly z roku 2008, a najmä primeraného stavu personálu v záujme dosiahnutia jeho cieľov,

                           —

                           auditu systému vnútornej kontroly z roku 2007, a najmä prehodnotenia postupu registrácie, riadneho a úplného popisu pracovných miest a komunikácie so zamestnancami;

               26.

               upriamuje pozornosť na svoje odporúčania z predchádzajúcich správ o absolutóriu, ako sa uvádzajú v prílohe k tomuto uzneseniu;

               27.

               pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie z 10. mája 2012 (7) o výkonnosti, finančnom hospodárení a kontrole agentúr.

      (1)  Ú. v. EÚ C 366, 15.12.2011, s. 39.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 349, 25.11.2004, s. 1.

      (4)  Ú. v. ES L 357, 31.12.2002, s. 72.

      (5)  Ú. v. EÚ L 250, 27.9.2011, s. 224.

      (6)  Ú. v. EÚ L 64, 12.3.2010, s. 1016.

      (7)  Prijaté texty, P7_TA(2012)0164 (pozri stranu 388 tohto úradného vestníka).


title: 2013/462/EÚ: Rozhodnutie Rady z  22. júla 2013 o podpise v mene Európskej únie a o predbežnom vykonávaní protokolu, ktorým sa stanovujú rybolovné možnosti a finančný príspevok podľa Dohody o partnerstve v sektore rybolovu medzi Európskou úniou a Gabonskou republikou

text:
               20.9.2013

               SK

               Úradný vestník Európskej únie

               L 250/1

         ROZHODNUTIE RADY
   z 22. júla 2013
   o podpise v mene Európskej únie a o predbežnom vykonávaní protokolu, ktorým sa stanovujú rybolovné možnosti a finančný príspevok podľa Dohody o partnerstve v sektore rybolovu medzi Európskou úniou a Gabonskou republikou
   (2013/462/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 43 v spojení s jej článkom 218 ods. 5,
   so zreteľom na návrh Európskej komisie,
   keďže:

               (1)

               Rada 16. apríla 2007 prijatím nariadenia (ES) č. 450/2007 (1) schválila Dohodu o partnerstve v sektore rybolovu medzi Gabonskou republikou a Európskym spoločenstvom (ďalej len „Dohoda o partnerstve“).

               (2)

               Platnosť posledného protokolu k tejto Dohode o partnerstve (2), sa skončila 2. decembra 2011.

               (3)

               Rada poverila Komisiu, aby rokovala o novom protokole, ktorým sa udeľujú plavidlám EÚ rybolovné možnosti vo vodách, ktoré patria pod zvrchovanosť alebo súdnu právomoc Gabonskej republiky, pokiaľ ide o rybolovné záležitosti. Na záver týchto rokovaní bol nový protokol parafovaný 24. apríla 2013.

               (4)

               S cieľom zabezpečiť obnovenie rybolovných činností plavidiel EÚ sa v novom protokole stanovuje jeho predbežné vykonávanie odo dňa jeho podpisu až do skončenia postupov potrebných na jeho uzavretie.

               (5)

               Tento nový protokol by sa mal podpísať,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje podpis Protokolu, ktorým sa stanovujú rybolovné možnosti a finančný príspevok podľa Dohody o partnerstve v sektore rybolovu medzi Európskou úniou a Gabonskou republikou (ďalej len „protokol“) s výhradou uzavretia uvedeného protokolu.
   Text protokolu je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať protokol v mene Únie.
   Článok 3
   Protokol sa predbežne vykonáva v súlade s jeho článkom 14 odo dňa jeho podpisu do ukončenia postupov potrebných na jeho uzavretie.
   Článok 4
   Toto rozhodnutie nadobúda účinnosť dňom jeho prijatia.

      V Bruseli 22. júla 2013

            Za Radu

            predsedníčka

         C. ASHTON

      (1)  Nariadenie Rady (ES) č. 450/2007 zo 16. apríla 2007 o uzavretí Dohody o partnerstve v sektore rybolovu medzi Gabonskou republikou a Európskym spoločenstvom (Ú. v. EÚ L 109, 26.4.2007, s. 1).

      (2)  Ú. v. EÚ L 319, 18.11.2006, s. 17.


title: Rozhodnutie Rady (EÚ) 2015/2377 z 26. októbra 2015 o podpise v mene Európskej únie a predbežnom vykonávaní Dohody medzi Európskou úniou a Palauskou republikou o zrušení vízovej povinnosti pri krátkodobých pobytoch

text:
               18.12.2015

               SK

               Úradný vestník Európskej únie

               L 332/11

         ROZHODNUTIE RADY (EÚ) 2015/2377
   z 26. októbra 2015
   o podpise v mene Európskej únie a predbežnom vykonávaní Dohody medzi Európskou úniou a Palauskou republikou o zrušení vízovej povinnosti pri krátkodobých pobytoch
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 77 ods. 2 písm. a) v spojení s jej článkom 218 ods. 5,
   so zreteľom na návrh Európskej komisie,
   keďže:

               (1)

               Nariadením Európskeho parlamentu a Rady (EÚ) č. 509/2014 (1) sa odkaz na Palauskú republiku presunul z prílohy I do prílohy II nariadenia Rady (ES) č. 539/2001 (2).

               (2)

               Uvedený odkaz na Palauskú republiku je doplnený poznámkou pod čiarou, v ktorej sa uvádza, že oslobodenie od vízovej povinnosti sa uplatňuje odo dňa nadobudnutia platnosti dohody o oslobodení od vízovej povinnosti, ktorá sa uzavrie s Európskou úniou.

               (3)

               Rada prijala 9. októbra 2014 rozhodnutie, ktorým poverila Komisiu, aby začala rokovania s Palauskou republikou o uzavretí Dohody medzi Európskou úniou a Palauskou republikou o zrušení vízovej povinnosti pri krátkodobých pobytoch (ďalej len „dohoda“).

               (4)

               Rokovania o dohode sa začali 17. decembra 2014 a boli úspešne zavŕšené parafovaním dohody prostredníctvom výmeny listov 27. mája 2015 Palauskou republikou a 10. júna 2015 Úniou.

               (5)

               V mene Únie by sa mala dohoda podpísať a vyhlásenia pripojené k dohode by sa mali schváliť. Dohoda by sa mala predbežne vykonávať odo dňa nasledujúceho po dni jej podpisu až do ukončenia postupov potrebných na jej uzavretie.

               (6)

               Toto rozhodnutie predstavuje vývoj ustanovení schengenského acquis, na ktorom sa Spojené kráľovstvo nezúčastňuje v súlade s rozhodnutím Rady 2000/365/ES (3), Spojené kráľovstvo sa preto nezúčastňuje na jeho prijatí, nie je ním viazané ani nepodlieha jeho uplatňovaniu.

               (7)

               Toto rozhodnutie predstavuje vývoj ustanovení schengenského acquis, na ktorom sa Írsko nezúčastňuje v súlade s rozhodnutím Rady 2002/192/ES (4), Írsko sa preto nezúčastňuje na jeho prijatí, nie je ním viazané ani nepodlieha jeho uplatňovaniu,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje podpis Dohody medzi Európskou úniou a Palauskou republikou o zrušení vízovej povinnosti pri krátkodobých pobytoch (ďalej len „dohoda“) s výhradou jej uzavretia.
   Text dohody je pripojený k tomuto rozhodnutiu.
   Článok 2
   Vyhlásenia pripojené k tomuto rozhodnutiu sa schvaľujú v mene Únie.
   Článok 3
   Týmto sa predseda Rady poveruje určiť osobu(-y) splnomocnenú(-é) podpísať dohodu v mene Únie.
   Článok 4
   Dohoda sa predbežne vykonáva odo dňa nasledujúceho po dni jej podpisu (5) až do ukončenia postupov potrebných na jej uzavretie.
   Článok 5
   Toto rozhodnutie nadobúda účinnosť dňom jeho prijatia.

      V Luxemburgu 26. októbra 2015

            Za Radu

            predsedníčka

         C. DIESCHBOURG

      (1)  Nariadenie Európskeho parlamentu a Rady (EÚ) č. 509/2014 z 15. mája 2014, ktorým sa mení nariadenie Rady (ES) č. 539/2001 uvádzajúce zoznam tretích krajín, ktorých štátni príslušníci musia mať víza pri prekračovaní vonkajších hraníc členských štátov, a krajín, ktorých štátni príslušníci sú oslobodení od tejto povinnosti (Ú. v. EÚ L 149, 20.5.2014, s. 67).

      (2)  Nariadenie Rady (ES) č. 539/2001 z 15. marca 2001 uvádzajúce zoznam tretích krajín, ktorých štátni príslušníci musia mať víza pri prekračovaní vonkajších hraníc členských štátov, a krajín, ktorých štátni príslušníci sú oslobodení od tejto povinnosti (Ú. v. ES L 81, 21.3.2001, s. 1).

      (3)  Rozhodnutie Rady 2000/365/ES z 29. mája 2000, ktoré sa týka požiadavky Spojeného kráľovstva Veľkej Británie a Severného Írska zúčastňovať sa na niektorých ustanoveniach schengenského acquis (Ú. v. ES L 131, 1.6.2000, s. 43).

      (4)  Rozhodnutie Rady 2002/192/ES z 28. februára 2002 o požiadavke Írska zúčastňovať sa na niektorých ustanoveniach schengenského acquis (Ú. v. ES L 64, 7.3.2002, s. 20).

      (5)  Dátum podpisu dohody uverejní Generálny sekretariát Rady v Úradnom vestníku Európskej únie.


title: Rozhodnutie Rady 2013/685/SZBP z  26. novembra 2013 , ktorým sa mení rozhodnutie 2010/413/SZBP o reštriktívnych opatreniach voči Iránu

text:
               27.11.2013

               SK

               Úradný vestník Európskej únie

               L 316/46

         ROZHODNUTIE RADY 2013/685/SZBP
   z 26. novembra 2013,
   ktorým sa mení rozhodnutie 2010/413/SZBP o reštriktívnych opatreniach voči Iránu
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   so zreteľom na rozhodnutie Rady 2010/413/SZBP z 26. júla 2010 o reštriktívnych opatreniach voči Iránu a o zrušení spoločnej pozície 2007/140/SZBP (1), a najmä na jeho článok 23 ods. 2,
   keďže:

               (1)

               Rada prijala 26. júla 2010 rozhodnutie Rady 2010/413/SZBP o reštriktívnych opatreniach voči Iránu.

               (2)

               Všeobecný súd Európskej únie rozsudkom zo 16. septembra 2013 vo veci T-489/10 (2) zrušil rozhodnutia Rady o zahrnutí spoločností Islamic Republic of Iran Shipping Lines, Bushehr Shipping Co. Ltd, Hafize Darya Shipping Lines (HDSL), Irano – Misr Shipping Co., Irinvestship Ltd, IRISL (Malta) Ltd, IRISL Club, IRISL Europe GmbH, IRISL Marine Services and Engineering Co., ISI Maritime Ltd, Khazar Shipping Lines, Leadmarine, Marble Shipping Ltd, Safiran Payam Darya Shipping Lines (SAPID), Shipping Computer Services Co., Soroush Saramin Asatir Ship Management, South Way Shipping Agency Co. Ltd a Valfajr 8th Shipping Line Co. do zoznamu osôb a subjektov, na ktoré sa vzťahujú reštriktívne opatrenia, uvedeného v prílohe II k rozhodnutiu 2010/413/SZBP.

               (3)

               Spoločnosti Islamic Republic of Iran Shipping Lines, Bushehr Shipping Co. Ltd, Hafize Darya Shipping Lines (HDSL), Irano – Misr Shipping Co., Irinvestship Ltd, IRISL (Malta) Ltd, IRISL Europe GmbH, IRISL Marine Services and Engineering Co., ISI Maritime Ltd, Khazar Shipping Lines, Marble Shipping Ltd, Safiran Payam Darya Shipping Lines (SAPID), Shipping Computer Services Co., Soroush Saramin Asatir Ship Management, South Way Shipping Agency Co. Ltd a Valfajr 8th Shipping Line Co. by sa mali opätovne zaradiť do zoznamu a subjektov, na ktoré sa vzťahujú reštriktívne opatrenia, a to na základe nového odôvodnenia pre každý z týchto subjektov.

               (4)

               Mali by sa zmeniť identifikačné údaje týkajúce sa subjektu v zozname osôb a subjektov, na ktorý sa vzťahujú reštriktívne opatrenia v prílohe II k rozhodnutiu 2010/413/SZBP.

               (5)

               V dôsledku rozsudkov Všeobecného súdu EÚ vo veciach T-392/11 (3), T-404/11 (4) a T-63/2012 (5) nie sú do zoznamu osôb a subjektov, na ktoré sa vzťahujú reštriktívne opatrenia, uvedeného v prílohe II k rozhodnutiu 2010/413/SZBP zahrnuté Iran Transfo, Sakhte Turbopomp va Kompressor (SATAK) (alias Turbo Compressor Manufacturer, TCMFG) a Oil Turbo Compressor Co.,

         PRIJALA TOTO ROZHODNUTIE:
   Článok 1
   Príloha II k rozhodnutiu 2010/413/SZBP sa týmto mení tak, ako sa uvádza v prílohe k tomuto rozhodnutiu.
   Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Bruseli 26. novembra 2013

            Za Radu

            predseda

         L. LINKEVIČIUS

      (1)  Ú. v. EÚ L 195, 27.7.2010, s. 39.

      (2)  Rozsudok zo 16. septembra 2013 vo veci T-489/10, Islam Republic of Iran Shipping Lines/ Rada Európskej únie.

      (3)  Rozsudok zo 16. mája 2013 vo veci T-392/11, Iran Transfo/Rada Európskej únie

      (4)  Rozsudok zo 7. apríla 2013 vo veci T-404/11, Turbo Compressor Manufacturer (TCMFG)/Rada Európskej únie.

      (5)  Rozsudok z 26. októbra 2012 vo veci T-63/12, Oil Turbo Compressor Co. (Private Joint Stock)/Rada Európskej únie.

      PRÍLOHA
      I.   Subjekty uvedené nižšie sa doplnia na zoznam uvedený v prílohe II k rozhodnutiu 2010/413/SZBP.
      III.   Spoločnosť Islamic Republic of Iran Shipping Lines (IRISL)

      B.   Subjekty

                  Meno

                  Identifikačné údaje

                  Dôvody

                  Dátum zaradenia na zoznam

                  1.

                  Islamic Republic of Iran Shipping Lines (IRISL)

                  No. 37, Aseman Tower (Sky Tower), Sayyade Shirazee Square, Pasdaran Ave., PO Box 19395-1311, Tehran. Iran;
                  IRISL IMO č.: 9051624; 9465849; 7632826; 7632814; 9465760; 8107581; 9226944; 7620550; 9465863; 9226956; 7375363; 9465758; 9270696; 9193214; 8107579; 9193197; 8108559; 8105284; 9465746; 9346524; 9465851; 8112990

                  IRISL bola zapojená do prepravy zbrojného materiálu z Iránu v rozpore s bodom 5 rezolúcie BR OSN č. 1747(2007). Tri jednoznačné porušenia boli v roku 2009 ohlásené výboru Bezpečnostnej rady OSN pre sankcie voči Iránu.

                  27.11.2013

                  2.

                  Bushehr Shipping Company Limited (alias Bimeh Iran)

                  143/1 Tower Road Sliema, Slm 1604, Malta;
                  registračné číslo C 37422; c/o Hafiz Darya Shipping Company, No. 60, Ehteshamiyeh Square, 7th Neyestan Street, Pasdaran Avenue, Tehran, Iran;
                  IMO č. 9270658

                  Bushehr Shipping Company Limited je vo vlastníctve IRISL.

                  27.11.2013

                  3.

                  Hafiz Darya Shipping Lines (HDSL)
                  (alias HDS Lines)

                  No. 60, Ehteshamiyeh Square, 7th Neyestan Street, Pasdaran Avenue, Tehran, Iran

                  HDSL prevzala ako skutočný vlastník viacero lodí spoločnosti Islamic Republic of Iran Shipping Line's (IRISL). HDSL tak koná v prospech IRISL.

                  27.11.2013

                  4.

                  Irano Misr Shipping Company
                  (alias Nefertiti Shipping)

                  6, El Horeya Rd., El Attarein, Alexandria, Egypt;
                  Inside Damietta Port, New Damietta City, Damietta, Egypt;
                  403, El NahdaSt., Port Said, Port Said, Egypt

                  Irano Misr Shipping Company ako zástupca IRISL v Egypte poskytuje spoločnosti IRISL kľúčové služby.

                  27.11.2013

                  5.

                  Irinvestship Ltd

                  10 Greycoat Place, London SW1P 1SB, United Kingdom;
                  registračné číslo spoločnosti # 41101 79

                  Irinvestship Ltd je vo vlastníctve IRISL.

                  27.11.2013

                  6.

                  IRISL (Malta) Ltd

                  Flat 1, 143 Tower Road, Sliema SLM 1604, Malta;
                  registračné číslo C 33735

                  IRISL (Malta) Ltd, ktorého väčšinovým vlastníkom je IRISL, prostredníctvom IRISL Europe GmbH, ktorej vlastníkom je IRISL. IRISL Malta Ltd je tak pod kontrolou IRISL.

                  27.11.2013

                  7.

                  IRISL Europe GmbH (Hamburg)

                  Schottweg 5, 22087 Hamburg, Germany;
                  identifikačné číslo pre DPH DE217283818
                  registračné číslo HRB 81573

                  IRISL Europe GmbH (Hamburg) je vo vlastníctve IRISL.

                  27.11.2013

                  8.

                  IRISL Marine Services and Engineering Company

                  Sarbandar Gas Station, PO Box 199, Bandar Imam Khomeini, Iran;
                  Karim Khan Zand Avenue (alebo: Karimkhan Avenue), Iran Shahr Shomai (alebo: Northern Iranshahr Street), No 221, Tehran, Iran;
                  Shahaid Rajaee Port Road, Kilometer of 8, Before Tavanir Power Station, Bandar Abbas, Iran.

                  IRISL Marine Services and Engineering Company je pod kontrolou IRISL.

                  27.11.2013

                  9.

                  ISI Maritime Limited (Malta)

                  147/1 St. Lucia Street, Valetta, Vlt 1185, Malta;
                  registračné číslo C 28940
                  c/o IranoHind Shipping Co. Ltd., Mehrshad Street, Sedaghat St., opp. Park Mellat vali-e-asr Ave., Tehran, Iran

                  ISI Maritime Limited (Malta) je vo vlastníctve Irano Hind Shipping Company, ktorého väčšinovým vlastníkom je IRISL. Spoločnosť ISI Maritime Limited (Malta) je teda kontrolovaná IRISL. Irano Hind Shipping Company je zo strany OSN označená ako spoločnosť, ktorú vlastní, kontroluje alebo ktorá koná v mene spoločnosti IRISL.

                  27.11.2013

                  10.

                  Khazar Shipping Lines (Bandar Anzali)

                  End of Shahid Mostafa, Khomeini St., Tohid Square, Bandar Anzali 1711-324, Iran, P.O. Box 43145

                  Spoločnosť Khazar Shipping Lines
                  je vo vlastníctve IRISL.

                  27.11.2013

                  11.

                  Marble Shipping Limited
                  (Malta)

                  143/1 Tower Road, Sliema, Slm 1604, Malta;
                  registračné číslo C 41949

                  Marble Shipping Limited (Malta) je vo vlastníctve IRISL.

                  27.11.2013

                  12.

                  Safiran Payam Darya (SAPID) Shipping Company
                  (alias Safiran Payam Darya Shipping Lines, SAPID Shipping Company)

                  33241 - Narenjestan 8th ST, Artesh Blvd, Aghdasieh, PO Box 19635-1116, Tehran, Iran

                  Safiran Payam Darya (SAPID) prevzala ako skutočný vlastník viacero lodí spoločnosti Islamic Republic of Iran Shipping Line's (IRISL). Koná tak v prospech IRISL.

                  27.11.2013

                  13.

                  Shipping Computer Services Company
                  (SCSCOL)

                  No 37, Asseman, Shahid Sayyad Shirazees Ave, P.O. Box 1587553-1351, Tehran, Iran

                  Shipping Computer Services Company je kontrolovaná spoločnosťou IRISL.

                  27.11.2013

                  14.

                  Soroush Saramin Asatir (SSA)
                  (alias Soroush Sarzamin Asatir Ship Management Company, Rabbaran Omid Darya Ship Management Company, Sealeaders)

                  No 14 (alt. 5), Shabnam Alley, Fajr Street, Shahid Motahhari Avenue, PO Box 196365-1114, Tehran, Iran

                  Soroush Saramin Asatir (SSA) prevádzkuje a spravuje viacero lodí spoločnosti Islamic Republic of Iran Shipping Line's (IRISL). Koná tak v prospech IRISL a poskytuje jej kľúčové služby.

                  27.11.2013

                  15.

                  South Way Shipping Agency Co. Ltd
                  (alias Hoopad Darya Shipping Agent)

                  Hoopad Darya Shipping Agency Company, No 101, Shabnam Alley, Ghaem Magham Street, Tehran, Iran;
                  pobočka Bandar Abbas: Hoopad Darya Shipping Agency building, Imam Khomeini Blvd, Bandar Abbas, Iran;
                  pobočka Imam Khomieni: Hoopad Darya Shipping Agency building B.I.K. port complex, Bandar Imam Khomeini, Iran;
                  pobočka Khorramshahr: Flat no.2-2nd floor, SSL Building, Coastal Blvd, between City Hall and Post Office, Khorramshahr, Iran;
                  pobočka Assaluyeh: Opposite to city post office, no.2 telecommunication center, Bandar Assaluyeh, Iran;
                  pobočka Chabahar: Nie je k dispozícii žiadna adresa;
                  pobočka Bushehr: Nie je k dispozícii žiadna adresa.

                  South Way Shipping Agency Co Ltd riadi operácie kontajnerového terminálu v Iráne a v mene IRISL poskytuje personálne služby pre flotilu v Bandar Abbas. South Way Shipping Agency Co Ltd tak oná v prospech IRISL

                  27.11.2013

                  16.

                  Valfajr 8th Shipping Line
                  (alias Valjafr 8th Shipping Line, Valfajr)

                  No 119, Corner Shabnam Alley, Shoaa Square, Ghaem Magam Farahani, Tehran, Iran P.O. Box 15875/4155
                  Abyar Alley, Corner of Shahid Azodi St. & Karim Khan Zand Ave., Tehran, Iran;
                  Shahid Azodi St., Karim Khan Zand Ave., Abiar Alley, PO Box 4155, Tehran, Iran.

                  Spoločnosť Valfajr 8th Shipping Line je vo vlastníctve IRISL.

                  27.11.2013

            II.   Záznam o subjekte uvedený v prílohe II k rozhodnutiu 2010/413/SZBP sa nahrádza týmto záznamom:
      I.   Osoby a subjekty zapojené do činností v jadrovej oblasti a v oblasti balistických rakiet a osoby a subjekty poskytujúce podporu iránskej vláde

      B.   Subjekty

                  Názov

                  Identifikačné údaje

                  Dôvody

                  Dátum zaradenia na zoznam

                  1.

                  MASNA (Modierat Saakht Niroogahye Atomi Iran) Managing Company for the Construction of Nuclear Power Plants

                  P.O. Box 14395-1359, Tehran, Iran

                  Podriadená Iránskej organizácii pre atómovú energiu (AEOI) a spoločnosti Novin Energy (obe označené v rezolúcii BR OSN 1737). Zúčastňuje sa na výstavbe jadrových reaktorov.

                  26.7.2010


title: Rozhodnutie Európskeho parlamentu (EÚ) 2016/1569 z 28. apríla 2016 o účtovnej závierke Eurojustu za rozpočtový rok 2014

text:
               14.9.2016

               SK

               Úradný vestník Európskej únie

               L 246/360

         ROZHODNUTIE EURÓPSKEHO PARLAMENTU (EÚ) 2016/1569
   z 28. apríla 2016
   o účtovnej závierke Eurojustu za rozpočtový rok 2014
   EURÓPSKY PARLAMENT,

               —

               so zreteľom na konečnú ročnú účtovnú závierku Eurojustu za rozpočtový rok 2014,

               —

               so zreteľom na správu Dvora audítorov o overení ročnej účtovnej závierky Eurojustu za rozpočtový rok 2014 spolu s odpoveďou Eurojustu (1),

               —

               so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2014 v súlade s článkom 287 Zmluvy o fungovaní Európskej únie,

               —

               so zreteľom na odporúčanie Rady z 12. februára 2016 o udelení absolutória Eurojustu za plnenie rozpočtu za rozpočtový rok 2014 (05584/2016 – C8-0070/2016),

               —

               so zreteľom na článok 319 Zmluvy o fungovaní Európskej únii,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na rozhodnutie Rady 2002/187/SVV z 28. februára 2002, ktorým sa zriaďuje Eurojust s cieľom posilniť boj proti závažným trestným činom (4), a najmä na jeho článok 36,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5),

               —

               so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (6), a najmä na jeho článok 108,

               —

               so zreteľom na článok 94 a prílohu V rokovacieho poriadku,

               —

               so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A8-0099/2016),

               1.

               berie na vedomie, že konečná ročná účtovná závierka Eurojustu sa nachádza v prílohe ku správe Dvora audítorov;

               2.

               schvaľuje účtovnú závierku Eurojustu za rozpočtový rok 2014;

               3.

               poveruje svojho predsedu, aby postúpil toto rozhodnutie výkonnému riaditeľovi Eurojustu, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 409, 9.12.2015, s. 315.

      (2)  Pozri poznámku pod čiarou č. 1.

      (3)  Ú. v. EÚ L 298, 26.10.2012, s. 1.

      (4)  Ú. v. ES L 63, 6.3.2002, s. 1.

      (5)  Ú. v. ES L 357, 31.12.2002, s. 72.

      (6)  Ú. v. EÚ L 328, 7.12.2013, s. 42.


title: Rozhodnutie Rady (EÚ) 2017/1388 zo 17. júla 2017 o uzavretí Rámcovej dohody medzi Európskou úniou a Kosovom (Týmto označením nie sú dotknuté pozície k štatútu a označenie je v súlade s rezolúciou BR OSN č. 1244 (1999) a so stanoviskom Medzinárodného súdneho dvora k vyhláseniu nezávislosti Kosova. ) o všeobecných zásadách účasti Kosova na programoch Únie

text:
                  27.7.2017

                  SK

                  Úradný vestník Európskej únie

                  L 195/1

            ROZHODNUTIE RADY (EÚ) 2017/1388
      zo 17. júla 2017
      o uzavretí Rámcovej dohody medzi Európskou úniou a Kosovom (*1) o všeobecných zásadách účasti Kosova na programoch Únie
      RADA EURÓPSKEJ ÚNIE,
      so zreteľom na Zmluvu o fungovaní Európskej únie, a najmä na jej článok 212 v spojení s článkom 218 ods. 6 písm. a) druhým pododsekom a článkom 218 ods. 7,
      so zreteľom na návrh Európskej komisie,
      so zreteľom na súhlas Európskeho parlamentu (1),
      keďže:

                  (1)

                  V súlade s rozhodnutím Rady (EÚ) 2016/2053 (2) bola Rámcová dohoda medzi Európskou úniou a Kosovom o všeobecných zásadách účasti Kosova na programoch Únie (ďalej len „dohoda“) podpísaná 25. novembra 2016 s výhradou jej uzavretia k neskoršiemu dátumu.

                  (2)

                  Rada 14. decembra 2010 uviedla, že so záujmom očakáva doručenie návrhu Komisie, ktorý by Kosovu umožnil zúčastňovať sa na programoch Únie. Takáto účasť sa má umožniť uzavretím dohody.

                  (3)

                  Cieľom dohody je vykonávať opatrenia hospodárskej, finančnej a technickej spolupráce s Kosovom zo strany Únie podľa článku 212 Zmluvy o fungovaní Európskej únie.

                  (4)

                  Uzavretím dohody nie je dotknutá pozícia členských štátov k otázke štatútu Kosova, o ktorom sa rozhodne v súlade s ich vnútroštátnou praxou a medzinárodným právom. Žiadny termín, formulácia alebo vymedzenie pojmu, ktoré sú použité v tomto rozhodnutí, v dohode, vrátane jej prílohy, alebo v programoch Únie, nepredstavuje uznanie Kosova ako nezávislého štátu Úniou ani jednotlivými členskými štátmi, ktoré Kosovo ako nezávislý štát neuznali.

                  (5)

                  Dohoda by sa mala schváliť,

            PRIJALA TOTO ROZHODNUTIE:
      Článok 1
      Týmto sa v mene Únie schvaľuje Rámcová dohoda medzi Európskou úniou a Kosovom o všeobecných zásadách účasti Kosova na programoch Únie.
      Text dohody je pripojený k tomuto rozhodnutiu.
      Článok 2
      Predseda Rady v mene Únie vykoná oznámenie podľa článku 10 dohody (3).
      Článok 3
      Komisia je oprávnená stanoviť v mene Únie konkrétne podmienky účasti Kosova na jednotlivých programoch Únie vrátane finančného príspevku, ktorý sa má vyplatiť v súlade s článkom 5 dohody. Komisia bude informovať príslušnú pracovnú skupinu Rady.
      Článok 4
      Toto rozhodnutie nadobúda účinnosť dňom nasledujúcim po jeho prijatí.

         V Bruseli 17. júla 2017

               Za Radu

               predsedníčka

            F. MOGHERINI

         (*1)  Týmto označením nie sú dotknuté pozície k štatútu a označenie je v súlade s rezolúciou BR OSN č. 1244 (1999) a so stanoviskom Medzinárodného súdneho dvora k vyhláseniu nezávislosti Kosova.

         (1)  Súhlas zo 4. júla 2017 (zatiaľ neuverejnený v úradnom vestníku).

         (2)  Rozhodnutie Rady (EÚ) 2016/2053 zo 14. novembra 2016 o podpise Rámcovej dohody medzi Európskou úniou a Kosovom* o všeobecných zásadách účasti Kosova na programoch Únie v mene Únie (Ú. v. EÚ L 319, 25.11.2016, s. 1).

         (3)  Generálny sekretariát Rady uverejní dátum nadobudnutia platnosti dohody v Úradnom vestníku Európskej únie.


title: Rozhodnutie Rady (EÚ) 2015/1024 z 15. júna 2015, ktorým sa niektoré členské štáty oprávňujú súhlasiť v záujme Európskej únie s pristúpením Singapuru k Haagskemu dohovoru z roku 1980 o občianskoprávnych aspektoch medzinárodných únosov detí

text:
               30.6.2015

               SK

               Úradný vestník Európskej únie

               L 163/32

         ROZHODNUTIE RADY (EÚ) 2015/1024
   z 15. júna 2015,
   ktorým sa niektoré členské štáty oprávňujú súhlasiť v záujme Európskej únie s pristúpením Singapuru k Haagskemu dohovoru z roku 1980 o občianskoprávnych aspektoch medzinárodných únosov detí
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 81 ods. 3 v spojení s jej článkom 218,
   so zreteľom na návrh Európskej komisie,
   so zreteľom na stanovisko Európskeho parlamentu (1),
   keďže:

               (1)

               Európska únia si stanovila za jeden zo svojich cieľov presadzovanie ochrany práv dieťaťa, ako sa uvádza v článku 3 Zmluvy o Európskej únii. Opatrenia na ochranu detí pred neoprávneným premiestňovaním alebo zadržiavaním sú zásadnou súčasťou tejto politiky.

               (2)

               Únia prijala nariadenie Rady (ES) č. 2201/2003 (2) („nariadenie Brusel IIa“), ktorého cieľom je chrániť deti pred škodlivými účinkami ich neoprávneného premiestňovania alebo zadržiavania a ustanoviť postupy na zabezpečenie ich bezodkladného návratu do štátu ich obvyklého pobytu, ako aj zabezpečiť pre ne ochranu práv styku a opatrovníckych práv.

               (3)

               Nariadenie (ES) č. 2201/2003 dopĺňa a posilňuje Haagsky dohovor z 25. októbra 1980 o občianskoprávnych aspektoch medzinárodných únosov detí (ďalej len „Haagsky dohovor z roku 1980“), ktorým sa na medzinárodnej úrovni ustanovuje systém povinností a spolupráce medzi zmluvnými štátmi a medzi ústrednými orgánmi a má za cieľ zabezpečiť okamžitý návrat neoprávnene premiestnených alebo zadržiavaných detí.

               (4)

               Všetky členské štáty Únie sú zmluvnými stranami Haagskeho dohovoru z roku 1980.

               (5)

               Únia nabáda aj tretie štáty, aby pristúpili k Haagskemu dohovoru z roku 1980, a podporuje správne vykonávanie Haagskeho dohovoru, okrem iného účasťou – spolu s členskými štátmi – v osobitných výboroch, ktoré pravidelne zvoláva Haagska konferencia medzinárodného práva súkromného.

               (6)

               Spoločný právny rámec platný vo vzťahu medzi členskými štátmi Únie a tretími štátmi sa môže považovať za najlepšie riešenie citlivých prípadov medzinárodných únosov detí.

               (7)

               Haagsky dohovor z roku 1980 stanovuje, že sa uplatňuje medzi pristupujúcim štátom a zmluvnými štátmi, ktoré vyjadrili svoj súhlas s týmto pristúpením.

               (8)

               Haagsky dohovor z roku 1980 neumožňuje organizáciám regionálnej ekonomickej integrácie, akou je Únia, stať sa jeho zmluvnou stranou. Únia k nemu preto nemôže pristúpiť, a ani uložiť vyjadrenie súhlasu s pristupujúcim štátom.

               (9)

               Na základe stanoviska Súdneho dvora Európskej únie 1/13 patria vyjadrenia súhlasu podľa Haagskeho dohovoru z roku 1980 do výlučnej vonkajšej právomoci Únie.

               (10)

               Singapur uložil svoju listinu o pristúpení k Haagskemu dohovoru z roku 1980 dňa 28. decembra 2010. Uvedený dohovor nadobudol v Singapure platnosť 1. marca 2011.

               (11)

               Viacero členských štátov už s pristúpením Singapuru k Haagskemu dohovoru z roku 1980 súhlasilo. Posúdenie situácie v Singapure viedlo k záveru, že tie členské štáty, ktoré zatiaľ pristúpenie Singapuru neakceptovali, sú v pozícii, aby v záujme Únie s pristúpením Singapuru podľa podmienok Haagskeho dohovoru z roku 1980 súhlasili.

               (12)

               Preto by sa členské štáty, ktoré zatiaľ pristúpenie Singapuru neakceptovali, mali oprávniť, aby záujme Únie uložili vyjadrenie svojho súhlasu s pristúpením Singapuru v súlade s podmienkami uvedenými v tomto rozhodnutí. Belgické kráľovstvo, Česká republika, Spolková republika Nemecko, Estónska republika, Írsko, Helénska republika, Španielske kráľovstvo, Francúzska republika, Talianska republika, Lotyšská republika, Litovská republika, Maltská republika, Slovenská republika a Švédske kráľovstvo, ktoré už súhlasili s pristúpením Singapuru k Haagskemu dohovoru z roku 1980, by nemali uložiť nové vyjadrenia súhlasu, keďže existujúce vyjadrenia zostávajú podľa medzinárodného práva verejného v platnosti.

               (13)

               Spojené kráľovstvo a Írsko sú viazané nariadením (ES) č. 2201/2003 a sa zúčastňujú na prijatí a uplatňovaní tohto rozhodnutia.

               (14)

               V súlade s článkami 1 a 2 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu,

         PRIJALA TOTO ROZHODNUTIE:
   Článok 1
   1.   Členské štáty, ktoré tak ešte neurobili, sa týmto oprávňujú v záujme Únie súhlasiť s pristúpením Singapuru k Haagskemu dohovoru z 25. októbra 1980 o občianskoprávnych aspektoch medzinárodných únosov detí (ďalej len „Haagsky dohovor z roku 1980“).
   2.   Uvedené členské štáty uložia najneskôr do 16. júna 2016 vyjadrenie súhlasu v záujme Únie s pristúpením Singapuru k Haagskemu dohovoru z roku 1980 v tomto znení:

         „[ČLENSKÝ ŠTÁT – úplný názov] vyhlasuje, že súhlasí s pristúpením Singapuru k Haagskemu dohovoru z 25. októbra 1980 o občianskoprávnych aspektoch medzinárodných únosov detí v súlade s rozhodnutím Rady (EÚ) 2015/1024“.

   3.   Každý členský štát informuje Radu a Komisiu o uložení svojho vyjadrenia súhlasu s pristúpením Singapuru a oznámi Komisii znenie vyjadrenia do dvoch mesiacov od jeho uloženia.
   Článok 2
   Tie členské štáty, ktoré uložili svoje vyjadrenia súhlasu s pristúpením Singapuru k Haagskemu dohovoru z roku 1980 pred dátumom prijatia tohto rozhodnutia, neposkytujú žiadne nové vyjadrenia.
   Článok 3
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.
   Článok 4
   Toto rozhodnutie je určené všetkým členským štátom s výnimkou Belgického kráľovstva, Českej republiky, Dánskeho kráľovstva, Spolkovej republiky Nemecko, Estónskej republiky, Írska, Helénskej republiky, Španielskeho kráľovstva, Francúzskej republiky, Talianskej republiky, Lotyšskej republiky, Litovskej republiky, Maltskej republiky, Slovenskej republiky a Švédskeho kráľovstva.

      V Luxemburgu 15. júna 2015

            Za Radu

            predseda

         Dz. RASNAČS

      (1)  Stanovisko z 11. februára 2015 (zatiaľ neuverejnené v úradnom vestníku).

      (2)  Nariadenie Rady (ES) č. 2201/2003 z 27. novembra 2003 o právomoci a uznávaní a výkone rozsudkov v manželských veciach a vo veciach rodičovských práv a povinností, ktorým sa zrušuje nariadenie (ES) č. 1347/2000 (Ú. v. EÚ L 338, 23.12.2003, s. 1).


title: Rozhodnutie Politického a bezpečnostného výboru Atalanta/8/2009 zo 4. decembra 2009 o vymenovaní veliteľa ozbrojených síl Európskej únie pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (Atalanta)

text:
               12.12.2009

               SK

               Úradný vestník Európskej únie

               L 327/40

      ROZHODNUTIE POLITICKÉHO A BEZPEČNOSTNÉHO VÝBORU Atalanta/8/2009
   zo 4. decembra 2009
   o vymenovaní veliteľa ozbrojených síl Európskej únie pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (Atalanta)
   (2009/946/SZBP)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38,
   so zreteľom na jednotnú akciu Rady 2008/851/SZBP z 10. novembra 2008 o vojenskej operácii Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (1) (Atalanta), a najmä jej článok 6,
   keďže:

               (1)

               Podľa článku 6 jednotnej akcie 2008/851/SZBP Rada poverila Politický a bezpečnostný výbor (PBV) prijímať rozhodnutia o vymenovaní veliteľa ozbrojených síl EÚ.

               (2)

               Politický a bezpečnostný výbor prijal 22. júla 2009 rozhodnutie Atalanta/6/2009 (2), ktorým sa komodor Peter BINDT vymenúva za veliteľa ozbrojených síl pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania.

               (3)

               Veliteľ operácie Európskej únie odporučil vymenovať kontraadmirála Giovanniho GUMIERA za nového veliteľa ozbrojených síl Európskej únie pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania.

               (4)

               Vojenský výbor EÚ uvedené odporúčanie podporil.

               (5)

               V súlade s článkom 6 Protokolu o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na vypracovaní a vykonávaní rozhodnutí a opatrení Európskej únie s obrannými dôsledkami,

         PRIJAL TOTO ROZHODNUTIE:
   Článok 1
   Týmto sa kontraadmirál Giovanni GUMIERO vymenúva za veliteľa ozbrojených síl EÚ pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania.
   Článok 2
   Toto rozhodnutie nadobúda účinnosť 13. decembra 2009.

      V Bruseli 4. decembra 2009

            Za Politický a bezpečnostný výbor

            predseda

         O. SKOOG

      (1)  Ú. v. EÚ L 301, 12.11.2008, s. 33.

      (2)  Ú. v. EÚ L 192, 24.7.2009, s. 68.


title: Rozhodnutie Rady a Komisie z 12. októbra 2000 o uzatvorení protokolu k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Ukrajinou na strane druhej

text:
Dôležité právne oznámenie

|

32000D0683

Úradný vestník L 283 , 09/11/2000 S. 0027 - 0027

		Rozhodnutie Rady a Komisiez 12. októbra 2000o uzatvorení protokolu k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Ukrajinou na strane druhej(2000/683/ES, ESUO, Euratom)RADA EURÓPSKEJ ÚNIE,KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva, najmä na jej článok 44 ods. 1, poslednú vetu ods. 2 článku 47, článok 55, článok 57 ods. 2, článok 71, článok 80 ods. 2, články 93, 94, 133 a 308, v súvislosti s druhou vetou ods. 2 jej článku 300 a druhým pododsekom ods. 3 jej článku 300,so zreteľom na Zmluvu o založení Európskeho spoločenstva uhlia a ocele, najmä na jej článok 95,so zreteľom na Zmluvu o založení Európskeho spoločenstva pre atómovú energiu, najmä na druhý odsek jej článku 101,so zreteľom na návrh Komisie,so zreteľom na súhlas Európskeho parlamentu [1],so zreteľom na súhlas Rady podľa článku 101 Zmluvy o založení Európskeho spoločenstva pre atómovú energiu,po porade s Poradným výborom ESUO a so súhlasom Rady,keďže:(1) Dohoda o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Ukrajinou na strane druhej [2], ktorá nadobudla platnosť 1. marca 1998, prispieva k dosiahnutiu cieľov Európskych spoločenstiev, pokiaľ predstavuje podstatnú súčasť stratégie Európskych spoločenstiev a ich členských štátov so zreteľom na Ukrajinu.(2) Vzhľadom na to, že dohoda o partnerstve a spolupráci bola podpísaná pred rozšírením Európskej únie o Rakúsko, Fínsko a Švédsko, bol 10. apríla 1997 podpísaný protokol s cieľom začleniť tri nové členské štáty do uvedenej dohody.(3) Strany sa dohodli na predbežnom uplatňovaní protokolu zo strany Európskych spoločenstiev, Ukrajiny a všetkých členských štátov okrem Rakúska, Švédska, Fínska, Dánska a Portugalska.(4) Všetci signatári protokolu ho už ratifikovali,ROZHODLA TAKTO:Článok 1Protokol k dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Ukrajinou na strane druhej, sa týmto schvaľuje v mene Európskeho spoločenstva, Európskeho spoločenstva uhlia a ocele a Európskeho spoločenstva pre atómovú energiu.Text protokolu tvorí prílohu k tomuto rozhodnutiu.Článok 2Predseda Rady v mene Európskeho spoločenstva predloží oznámenie, ktoré ustanovuje článok 4 protokolu. Predseda Komisie predloží to isté oznámenie v mene Európskeho spoločenstva uhlia a ocele a Európskeho spoločenstva pre atómovú energiu.V Bruseli 12. októbra 2000Za RadupredsedaH. VédrineZa KomisiuR. Prodipredseda[1] Ú. v. ES C 286, 22.9.1997, s. 82.[2] Ú. v. ES L 49, 19.12.1998, s. 3.--------------------------------------------------


title: 2011/729/CFSP: Rozhodnutie Rady 2011/729/SZBP z  10. novembra 2011 , ktorým sa mení a dopĺňa rozhodnutie 2011/137/SZBP o reštriktívnych opatreniach s ohľadom na situáciu v Líbyi

text:
               11.11.2011

               SK

               Úradný vestník Európskej únie

               L 293/35

         ROZHODNUTIE RADY 2011/729/SZBP
   z 10. novembra 2011,
   ktorým sa mení a dopĺňa rozhodnutie 2011/137/SZBP o reštriktívnych opatreniach s ohľadom na situáciu v Líbyi
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   keďže:

               (1)

               Rada 28. februára 2011 prijala rozhodnutie 2011/137/SZBP o reštriktívnych opatreniach s ohľadom na situáciu v Líbyi (1), ktorým sa vykonáva rezolúcia Bezpečnostnej rady Organizácie Spojených národov (BR OSN) 1970 (2011).

               (2)

               Rada 23. marca 2011 prijala rozhodnutie 2011/178/SZBP (2), ktorým sa mení a dopĺňa rozhodnutie 2011/137/SZBP a vykonáva rezolúcia BR OSN 1973 (2011).

               (3)

               Rada 22. septembra 2011 prijala rozhodnutie 2011/625/SZBP (3), ktorým sa mení a dopĺňa rozhodnutie 2011/137/SZBP a vykonáva rezolúcia BR OSN 2009 (2011).

               (4)

               Bezpečnostná rada Organizácie spojených národov 27. októbra 2011 prijala rezolúciu BR OSN 2016 (2011), v ktorej sa rozhodlo, že platnosť ustanovení bodov 6 až 12 rezolúcie BR OSN 1973 (2011) by mala skončiť 31. októbra 2011.

               (5)

               Rozhodnutie 2011/137/SZBP by sa malo zodpovedajúcim spôsobom zmeniť a doplniť.

         PRIJALA TOTO ROZHODNUTIE:
   Článok 1
   Článok 3a rozhodnutia 2011/137/SZBP sa týmto vypúšťa.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 10. novembra 2011

            Za Radu

            predseda

         M. DOWGIELEWICZ

      (1)  Ú. v. EÚ L 58, 3.3.2011, s. 53.

      (2)  Ú. v. EÚ L 78, 24.3.2011, s. 24.

      (3)  Ú. v. EÚ L 246, 23.9.2011, s. 30.


title: Rozhodnutie Komisie zo 17. januára 1994 o spoločných procesných pravidlách pre Európske technické osvedčenie

text:
Dôležité právne oznámenie

|

31994D0023

Úradný vestník L 017 , 20/01/1994 S. 0034 - 0040 Fínske špeciálne vydanie: Kapitola 13 Zväzok 25 S. 0235  Švédske špeciálne vydanie: Kapitola 13 Zväzok 25 S. 0235

		Rozhodnutie Komisiezo 17. januára 1994o spoločných procesných pravidlách pre Európske technické osvedčenie(94/23/ES)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na smernicu Rady 89/106/EHS z 21. decembra o aproximácii zákonov, iných právnych predpisov a správnych opatrení členských štátov vzťahujúcich sa na stavebné výrobky [1] a predovšetkým prílohu II k tejto smernici,keďže článok 8 horeuvedenej smernice stanovuje, že určitým výrobkom môže byť udelené európske technické osvedčenie, a to predovšetkým výrobkom, pre ktoré neexistuje harmonizovaná norma ani národná norma, ako aj výrobkom, ktoré sa významne odlišujú od harmonizovaných alebo uznaných národných noriem;keďže bolo vypracované ustanovenie pre zavedenie spoločných procesných pravidiel pre podávanie žiadostí, prípravu a udeľovanie takéhoto osvedčenia; vzhľadom na to, že príloha II horeuvedenej smernice taktiež stanovuje, že tieto spoločné procesne pravidlá má prijať Komisia na základe stanoviska výboru v súlade s článkom 20 smernice;keďže tieto spoločné procesné pravidlá svojim podpisom potvrdil výbor tak, ako vyžaduje smernica, na zasadaní 22. apríla 1993 v súlade s postupmi stanovenými v smernici,ROZHODLA TAKTO:Jediný ČlánokPodľa smernice 89/106/EHS sa žiadosti o európske technické osvedčenie podávajú a takéto osvedčenia sa vyhotovujú a udeľujú v súlade so spoločnými procesnými pravidlami, uvedenými v prílohe k tomuto rozhodnutiu.V Bruseli 17. januára 1994Za KomisiuMartin bangemannčlen Komisie[1] Ú. v. ES L 40, 11.2.1989, s. 12.--------------------------------------------------PRÍLOHASPOLOČNÉ PROCESNÉ PRAVIDLÁ PRE PODÁVANIE ŽIADOSTÍ, VYHOTOVOVANIE A UDEĽOVANIE EURÓPSKYCH TECHNICKÝCH OSVEDČENÍ0. Úvod0.1. Tieto spoločné pravidlá definujú postupy, ktoré majú byť prijaté pre podávanie žiadostí, vyhotovovanie a udeľovanie európskych technických osvedčení tak, ako je uvedené v prílohe II.3 smernice Rady 89/106/EHS [1] o aproximácii zákonov, iných právnych predpisov a správnych opatrení členských štátov vzťahujúcich sa na stavebné výrobky, ďalej len smernica (CPD).0.2. EOTA je organizácia zriadená podľa ustanovení smernice, ktorá zlučuje orgány určené členskými štátmi Európskeho spoločenstva pre udeľovanie európskych technických osvedčení (ETA), ako je uvedené v predmete tejto smernice.1. Všeobecné pravidlá1.1. Sekretariát EOTA má k dispozícii aktualizovaný zoznam vydaných ETA. Zoznam sa uverejní aspoň raz do roka.1.2. Technická Rada EOTA zodpovedá za vytváranie výborov požadovaných pre organizovanie a koordináciu vypracovávania ETA.1.3. Osvedčovacie orgány uverejnia ETA, ktoré vydávajú vo svojom príslušnom oficiálnom jazyku (jazykoch).1.4. Problémy, ktoré vzniknú v súvislosti so smernicou a ktoré nemôže vyriešiť výkonná komisia EOTA, budú zaslané Komisii Európskych spoločenstiev (ďalej len „Komisia ES“) na riešenie.2. Pravidlá podávania žiadostí o ETA2.1. Žiadosť o európske technické osvedčenie podáva výrobca alebo jeho zástupca, ktorý má sídlo v spoločenstve, ďalej len žiadateľ. Zástupcu musí osobitne poveriť výrobca, aby konal v jeho mene.2.2. Žiadosť musí byť podaná ktorémukoľvek z orgánov EOTA, ktorý zodpovedá za príslušnú oblasť; nie je však povolené podať žiadosť týkajúcu sa toho istého stavebného výrobku viac ako jednému orgánu.2.3. Na základe tohto pravidla žiadateľ svojou žiadosťou oprávňuje osvedčovací orgán, ktorému žiadosť podal, aby informoval Komisiu ES, ostatné orgány EOTA a sekretariát EOTA o obsahu žiadosti.2.4. Pred predložením žiadosti žiadateľ – na svoju žiadosť – po predložení informácií požadovaných osvedčovacím orgánom, obdrží informácie týkajúce sa:- osvedčovacieho postupu,- odhadovaného časového harmonogramu, ktorý osvedčovací orgán potrebuje na uskutočnenie osvedčovacieho konania vzhľadom na špecifický produkt,- predpokladané náklady na osvedčovací postup a formy platby.Ak predmetná oblasť už nebola osvedčená ako vhodná pre ETA alebo v prípade výrobku, ktorý sa významne líši od harmonizovaných noriem alebo uznaných národných noriem, horeuvedené informácie budú poskytnuté žiadateľovi až po rozhodnutí o možnosti vydania ETA prijatom podľa postupu popísaného v bode 3.2.Žiadateľ bude informovaný o tomto rozhodnutí.2.5. Žiadosť musí byť predložená v štandardnom formáte (pozri prílohu 1) v jazyku členského štátu, v ktorom sa nachádza osvedčovací orgán, ak osvedčovací orgán nestanoví inak.2.6. K žiadosti musí byť priložený popis stavebného výrobku, špecifikácie, výkresy a správy o skúškach, pričom musí byť podrobne vysvetlený predmet žiadosti a jeho zamýšľané použitie.2.7. Žiadateľ v žiadosti uvedie všetky miesta výroby. Musí zabezpečiť, aby tieto miesta mohol navštíviť osvedčovací orgán alebo jeho zástupca v pracovnom čase v súvislosti s vydaním ETA.2.8. Osvedčovací orgán musí do dvoch mesiacov potvrdiť prijatie žiadosti a potvrdiť, že začne príslušné konanie (pozri štandardný formát dodatok 2).Ak žiadosť nie je akceptovaná, osvedčovací orgán musí uviesť dôvody. Žiadateľ môže potom podať žiadosť inému osvedčovaciemu orgánu.2.9. Osvedčovací orgán musí informovať žiadateľa, aké dokumenty, výsledky skúšok, kalkulácie atď. musí dodať, aby umožnil osvedčovaciemu orgánu posúdiť vhodnosť používania výrobku na zamýšľaný účel.Povinnosťou žiadateľa je predložiť osvedčovaciemu orgánu potrebné dokumenty a pomáhať osvedčovaciemu orgánu pri hodnotení.2.10. Orgány EOTA prijmú potrebné opatrenia na zabezpečenie mlčanlivosti o všetkých významných informáciach, o ktorých sa dozvedia v priebehu svojej činnosti.2.11. Žiadateľ musí právne záväzným spôsobom vyhlásiť, že uhradí všetky náklady, ktoré vzniknú pri osvedčovacom postupe a príprave podkladových materiálov v súlade s vnútroštátnymi právnymi predpismi.2.12. Ak žiadateľ nespĺňa požiadavky definované v tomto dokumente, osvedčovací orgán môže po uplynutí primeranej lehoty zrušiť žiadosť.3. Pravidlá udeľovania ETA3.0. ETA sa vzťahuje len na tie aspekty výrobku, ktoré súvisia so základnými požiadavkami definovanými v prílohe 1 CPD a v interpretačných dokumentoch podľa článku 3.3 CPD. Na označovaniu CE sa vzťahujú len tieto aspekty.Ak sa majú brať do úvahy iné aspekty, príslušné hodnotenie musí byť jasne odlíšené od hodnotenia, ktoré sa vzťahuje na základné požiadavky, a to po dohode medzi členmi EOTA. Takéto hodnotenia sú dobrovoľné.Úprava ETA musí zodpovedať „všeobecnej úprave“, ktorú schválila Komisia ES.3.1. Udeľovanie ETA na základe pokynov ETA (podľa smernice – článok 9.1)3.1.1. Obsah a úprava ETA musí zodpovedať príslušným pokynom ETA.3.1.2. Osvedčovací orgán, ktorý vydá ETA, ho zašle:- všetkým ostatným orgánom EOTA,- generálnemu sekretariátu, ktorý zašle kópiu Komisii ES.3.1.3. Počas prechodného obdobia, ktoré EOTA určí individuálne pre každé ETA s cieľom zabezpečiť porovnateľnosť ETA, ktoré vydajú osvedčovacie orgány, návrhy ETA so sprievodnou dokumentáciou (výsledky skúšok) budú predložené príslušným orgánom EOTA [2] na predchádzajúcu poradu a generálnemu sekretariátu, ktorý bude požiadaný, aby do dvoch mesiacov predložil svoje pripomienky.3.1.4. Ak Komisia ES podľa ustanovení článku 5.1 CPD a po odporúčaní Stálym výborom zistí nedostatok určitého ETA, ktorý vyplýva z nedostatkov v pokynoch ETA, osvedčovacie orgány nebudú vydávať žiadne ďalšie ETA na základe horeuvedeného pokynu ETA.3.2. Udeľovanie ETA bez pokynov ETA (podľa smernice, článok 9.2)3.2.1. Obsah a úprava ETA musí zodpovedať „všeobecnej úprave“, ktorú schválila Komisia ES.3.2.2. Osvedčovací orgán, ktorý obdrží žiadosť podľa bodu 2.4. alebo žiadosť o ETA, ktoré je po prvýkrát zavedené pre výrobok daného sortimentu, sa musí predbežne poradiť s technickou radou, aby mohol v zásade schváliť udelenie ETA na tento výrobok a princíp navrhovaného postupu preukazovania zhody.Ak technická Rada dosiahne zhodu v súvislosti so žiadosťami podľa článku 8.2a CPD, Komisii ES budú na jej žiadosť zaslané príslušné informácie so súhlasom prezidenta EOTA, aby získala oprávnenie na vydanie ETA. Ak technická Rada nedosiahne dohodu, žiadosť bude postúpená výkonnej komisii na rozhodnutie, či má byť predložená Komisii ES.V prípade žiadostí o ETA podľa článku 8.2b smernice potvrdí Komisia ES na základe hodnotenia EOTA a príslušných informácií, či sa výrobok sortimentu, na ktorý sa vzťahujú harmonizované normy alebo uznané národné normy, od nich významne líši a či môže byť udelené európske technické osvedčenie.3.2.3. Ak sa dosiahne dohoda podľa bodu 3.2.2., osvedčovací orgán, ktorému bola predložená žiadosť, musí predbežne rokovať s ostatnými príslušnými orgánmi EOTA, pričom vysvetlí spôsob, ktorý zamýšľa použiť na presadenie žiadosti, vrátane skúšobného programu, požiadavky na úžitkové vlastnosti a spôsobu plnenia predpokladaného preukazovania zhody.Osvedčovací orgán berie do úvahy pripomienky ostatných orgánov EOTA.3.2.4. Ak žiadosť o ETA súvisí s výrobkom sortimentu, pre ktorý už bol stanovený postup podľa bodu 3.2.3., ETA musí vychádzať z tohto stanoveného postupu.3.2.5. Pred vydaním ETA zašle osvedčovací orgán návrh ETA príslušným orgánom EOTA a generálnemu sekretariátu s odôvodnením, ktoré predložil žiadateľ, pričom požiada o ich pripomienky do dvoch mesiacov.Osvedčovací orgán vydá ETA, ak všetky príslušné orgány EOTA dali písomný súhlas, berúc do úvahy prílohu II odsek 2 vetu 3 smernice.Obeh ETA sa uskutočňuje v súlade s bodom 3.1.2.Ak existujú námietky, ktoré nemožno vyriešiť, príslušná otázka sa zahrnie do programu technickej rady.Ak technická Rada dosiahne zhodu, osvedčovací orgán vydá ETA.Ak nemožno dosiahnuť zhodu, predmet sa zahrnie do programu výkonnej komisie, ktorá rozhoduje o akýchkoľvek následných opatreniach.Ak výkonná komisia nedosiahne zhodu, vec bude postúpená Stálemu výboru pre stavebníctvo (článok 92 smernice) prostredníctvom Komisie ES.4. Odobratie ETA4.1. Osvedčovací orgán odoberie ETA, ak Komisia ES informovala členské štáty podľa článku 5 odseku 1 tejto smernice.4.2. Osvedčovací orgán musí informovať ostatné orgány EOTA a generálny sekretariát o tomto odobratí. Generálny sekretariát informuje Komisiu ES.5. Modifikácia ETA5.1. Na modifikáciu ETA sa vzťahuje postup platný pre podávanie novej žiadosti. Žiadosť musí byť adresovaná osvedčovaciemu orgánu, ktorý vydal osvedčenie, ktoré sa má modifikovať.5.2. Ustanovenia bodu 3.1 a 3.2 musia byť uplatňované v uvedenom zmysle: osvedčovací postup sa vzťahuje len na položky, ktorých sa modifikácia priamo týka.5.3. Vydá sa nové ETA, ktoré nahrádza predchádzajúce ETA.6. Predĺženie platnosti6.1. Podľa článku 8 ods. 4 smernice možno predĺžiť dobu platnosti ETA na ďalšie obdobie (vo všeobecnosti) päť rokov, ak Komisia ES neoznámila príslušným osvedčovacím orgánom a/alebo EOTA, že sa zmenili podmienky, za ktorých boli vydané pôvodné ETA. Žiadosti sa predkladajú v písomnej forme a osvedčovací orgán ich musí obdržať aspoň šesť mesiacov pred skončením platnosti.Čo sa týka postupu, platia ustanovenia bodu 3.1 a 3.2.6.2. Žiadosť o predĺženie musí byť doložená príslušnou technickou dokumentáciou požadovanou v pokyne ETA pre predĺženie ETA. Ak takéto pokyny ETA neexistujú, osvedčovací orgán po porade s orgánmi EOTA informuje žiadateľa, aká technická dokumentácia musí byť predložená.6.3. Za takéto predĺženie zodpovedá orgán, ktorý ich vydáva, a musia byť rovnako úplné ako pôvodné hodnotenie.[1] Ú. v. ES L 40, 11.2.1989, s. 12.[2] Príslušné orgány EOTA: orgány poverené členskými štátmi, aby pôsobili v predmetnej oblasti.--------------------------------------------------Dodatok 1ŽIADOSŤ O EURÓPSKE TECHNICKÉ OSVEDČENIE UVEDENÉ V KAPITOLE III SMERNICE RADY 89/106/EHS+++++ TIFF ++++++++++ TIFF +++++--------------------------------------------------Príloha 2(Názov a adresa určeného osvedčovacieho orgánu)POTVRDENIE PRIJATIA ŽIADOSTI O UDELENIE EURÓPSKEHO TECHNICKÉHO OSVEDČENIA UVEDENÉHO V SMERNICI RADY 89/106/EHS+++++ TIFF +++++--------------------------------------------------


title: Rozhodnutie Rady 2013/497/SZBP z  10. októbra 2013 , ktorým sa mení rozhodnutie 2010/413/SZBP o reštriktívnych opatreniach voči Iránu

text:
               12.10.2013

               SK

               Úradný vestník Európskej únie

               L 272/46

         ROZHODNUTIE RADY 2013/497/SZBP
   z 10. októbra 2013,
   ktorým sa mení rozhodnutie 2010/413/SZBP o reštriktívnych opatreniach voči Iránu
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   keďže:

               (1)

               Rada 26. júla 2010 prijala rozhodnutie 2010/413/SZBP (1).

               (2)

               Kritériá pre určenie obmedzenia vstupu do Únie a zmrazenie finančných prostriedkov, ktoré sa vzťahujú na osoby a subjekty pomáhajúce označeným osobám alebo subjektom pri obchádzaní alebo porušovaní ustanovení príslušných rezolúcií Bezpečnostnej rady Organizácie Spojených národov alebo rozhodnutia 2010/413/SZBP by sa mali upraviť tak, aby zahŕňali aj osoby a subjekty obchádzajúce alebo porušujúce uvedené ustanovenia.

               (3)

               Rozhodnutie 2010/413/SZBP by sa preto malo zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   Rozhodnutie 2010/413/SZBP sa týmto mení takto:

               1.

               v článku 19 ods. 1 sa písmeno b) nahrádza takto:

                           „b)

                           iným osobám, na ktoré sa nevzťahuje príloha I, ktoré sú zapojené do činností Iránu v jadrovej oblasti citlivých z hľadiska šírenia jadrových zbraní alebo do vývoja nosičov jadrových zbraní, alebo sú s týmito činnosťami a vývojom priamo spojené alebo ich podporujú, a to aj účasťou na obstarávaní zakázaných položiek, tovaru, zariadení, materiálu a technológií, ako aj osobám, ktoré konajú v ich mene alebo podľa ich pokynov, alebo osobám, ktoré obchádzali alebo porušovali alebo pomáhali označeným osobám alebo subjektom pri obchádzaní alebo porušovaní ustanovení rezolúcie BR OSN 1737 (2006), rezolúcie BR OSN 1747 (2007), rezolúcie BR OSN 1803 (2008) a rezolúcie BR OSN 1929 (2010) alebo tohto rozhodnutia, ako aj iným príslušníkom IRGC a osobám konajúcim v mene IRGC alebo spoločnosti IRISL a osobám poskytujúcim IRGC a spoločnosti IRISL poistenie alebo iné kľúčové služby, alebo subjektom v ich vlastníctve alebo nimi kontrolovaným alebo konajúcim v ich mene, uvedeným v prílohe II;“.

               2.

               V článku 20 ods. 1 sa písmeno b) nahrádza takto:

                           „b)

                           osôb a subjektov, na ktoré sa nevzťahuje príloha I, ktoré sú zapojené do činností Iránu v jadrovej oblasti citlivých z hľadiska šírenia jadrových zbraní alebo do vývoja nosičov jadrových zbraní alebo sú s týmito činnosťami a vývojom priamo spojené alebo ich podporujú, a to aj prostredníctvom zapojenia do obstarávania zakázaných položiek, tovaru, zariadení, materiálu a technológie, alebo osôb alebo subjektov, ktoré konajú v ich mene alebo podľa ich pokynov, alebo subjektov, ktoré vlastnia alebo kontrolujú, a to aj nezákonnými prostriedkami, ako aj osôb alebo subjektov, ktoré obchádzali alebo porušovali alebo pomáhali označeným osobám alebo subjektom pri obchádzaní alebo porušovaní ustanovení rezolúcií BR OSN 1737 (2006), BR OSN 1747 (2007), BR OSN 1803 (2008) a BR OSN 1929 (2010) alebo tohto rozhodnutia, ako aj ďalších príslušníkov a subjektov IRGC a spoločnosti IRISL a subjektov, ktoré vlastnia alebo kontrolujú alebo osôb a subjektov, ktoré konajú v ich mene alebo osôb a subjektov, ktoré poskytujú IRGC a spoločnosti IRISL poistenie alebo iné kľúčové služby, alebo subjektov v ich vlastníctve alebo nimi kontrolovanými alebo konajúcimi v ich mene, ako sa uvádzajú v prílohe II;“.

         Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Luxemburgu 10. októbra 2013

            Za Radu

            predseda

         R. SINKEVIČIUS

      (1)  Rozhodnutie Rady 2010/413/SZBP z 26. júla 2010 o reštriktívnych opatreniach voči Iránu a o zrušení spoločnej pozície 2007/140/SZBP (Ú. v. EÚ L 195, 27.7.2010, s. 39).


title: 2011/578/EÚ: Rozhodnutie Európskeho parlamentu z  10. mája 2011 o absolutóriu za plnenie rozpočtu Európskej environmentálnej agentúry za rozpočtový rok 2009

text:
               27.9.2011

               SK

               Úradný vestník Európskej únie

               L 250/155

         ROZHODNUTIE EURÓPSKEHO PARLAMENTU
   z 10. mája 2011
   o absolutóriu za plnenie rozpočtu Európskej environmentálnej agentúry za rozpočtový rok 2009
   (2011/578/EÚ)
   EURÓPSKY PARLAMENT,
   so zreteľom na konečnú ročnú účtovnú závierku Európskej environmentálnej agentúry za rozpočtový rok 2009,
   so zreteľom na správu Dvora audítorov o overení ročnej účtovnej závierky Európskej environmentálnej agentúry za rozpočtový rok 2009 spolu s odpoveďami agentúry (1),
   so zreteľom na odporúčanie Rady z 15. februára 2011 (05892/2011 – C7-0052/2011),
   so zreteľom na článok 276 Zmluvy o ES a na článok 319 Zmluvy o fungovaní Európskej únie,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,
   so zreteľom na nariadenie Rady (EHS) č. 1210/90 zo 7. mája 1990 o zriadení Európskej environmentálnej agentúry a Európskej environmentálnej informačnej a monitorovacej siete (3), a najmä na jeho článok 13,
   so zreteľom na nariadenie Európskeho parlamentu a Rady (ES) č. 401/2009 z 23. apríla 2009 o Európskej environmentálnej agentúre a Európskej environmentálnej informačnej a monitorovacej sieti (4), a najmä na jeho článok 13,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,
   so zreteľom na článok 77 rokovacieho poriadku a prílohu VI k nemu,
   so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín (A7-0122/2011),

               1.

               udeľuje výkonnému riaditeľovi Európskej environmentálnej agentúry absolutórium za plnenie rozpočtu agentúry za rozpočtový rok 2009;

               2.

               uvádza svoje pripomienky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi Európskej environmentálnej agentúry, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Jerzy BUZEK

            Generálny tajomník

         Klaus WELLE

      (1)  Ú. v. EÚ C 338, 14.12.2010, s. 58.

      (2)  Ú. v. ES L 248, 16.9.2002, s. 1.

      (3)  Ú. v. ES L 120, 11.5.1990, s. 1.

      (4)  Ú. v. EÚ L 126, 21.5.2009, s. 13.

      (5)  Ú. v. ES L 357, 31.12.2002, s. 72.
    ---documentbreak---

               27.9.2011

               SK

               Úradný vestník Európskej únie

               L 250/157

         UZNESENIE EURÓPSKEHO PARLAMENTU
   z 10. mája 2011
   s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskej environmentálnej agentúry za rozpočtový rok 2009
   EURÓPSKY PARLAMENT,
   so zreteľom na konečnú ročnú účtovnú závierku Európskej environmentálnej agentúry za rozpočtový rok 2009,
   so zreteľom na správu Dvora audítorov o overení ročnej účtovnej závierky Európskej environmentálnej agentúry za rozpočtový rok 2009 spolu s odpoveďami agentúry (1),
   so zreteľom na odporúčanie Rady z 15. februára 2011 (05892/2011 – C7-0052/2011),
   so zreteľom na článok 276 Zmluvy o ES a na článok 319 Zmluvy o fungovaní Európskej únie,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,
   so zreteľom na nariadenie Rady (EHS) č. 1210/90 zo 7. mája 1990 o zriadení Európskej environmentálnej agentúry a Európskej environmentálnej informačnej a monitorovacej siete (3), a najmä na jeho článok 13,
   so zreteľom na nariadenie Európskeho parlamentu a Rady (ES) č. 401/2009 z 23. apríla 2009 o Európskej environmentálnej agentúre a Európskej environmentálnej informačnej a monitorovacej sieti (kodifikované znenie) (4), a najmä na jeho článok 13,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,
   so zreteľom na článok 77 rokovacieho poriadku a prílohu VI k nemu,
   so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín (A7-0122/2011),

               A.

               keďže Dvor audítorov vyhlásil, že získal primeranú istotu o tom, že účtovná závierka za rozpočtový rok 2009 je spoľahlivá a že príslušné transakcie sú zákonné a správne;

               B.

               keďže 5. mája 2010 Európsky parlament udelil výkonnému riaditeľovi Európskej environmentálnej agentúry absolutórium za plnenie rozpočtu agentúry za rozpočtový rok 2008 (6) a v uznesení, ktoré je súčasťou rozhodnutia o absolutóriu, Európsky parlament okrem iného:

                           —

                           žiada agentúru, aby si aj naďalej pravidelne (to znamená každých päť rokov) nechávala vypracovať nezávislé externé hodnotenie na základe nariadenia o jej zriadení (EHS) č. 1210/90 a pracovných programov prijatých správnou radou,

                           —

                           berie na vedomie poznámku Dvora audítorov, ktorý konštatoval, že sa malo uskutočniť výberové konanie na práce týkajúce sa opravy priestorov, ktoré má agentúra v prenájme, a nie uhradiť náklady firme, ktorú vybrali majitelia budovy,

                           —

                           berie na vedomie, že agentúra od roku 2006 zrealizovala 9 odporúčaní z 27, ktoré vydal útvar pre vnútorný audit (IAS);

               C.

               keďže rozpočet agentúry na rok 2009 predstavoval 39 900 000 EUR, čo je nárast o 7,1 % v porovnaní s rozpočtovým rokom 2008,

               1.

               konštatuje, že celková výška finančných prostriedkov, ktoré mala agentúra k dispozícii v roku 2009, predstavuje 39 900 000 EUR, z čoho 34 560 000 EUR pochádzalo z dotácií Únie;

               2.

               konštatuje, že zvýšenie o 2 800 000 EUR v porovnaní s rozpočtom agentúry na rok 2008 bolo určené na rozvoj štyroch kľúčových oblastí, ako sú prispôsobenie sa zmene klímy, hodnotenie ekosystémov, udržateľná spotreba a výroba a predchádzanie katastrofám a ich riadenie, ktoré boli stanovené vo viacročnej stratégii na roky 2009 – 2013;

      Výkonnosť

               3.

               víta iniciatívu agentúry naďalej si pravidelne nechávať vypracovať nezávislé externé hodnotenie na základe nariadenia o jej zriadení (EHS) č. 1210/90 a pracovných programov prijatých správnou radou; osobitne poznamenáva, že ďalšie hodnotenie sa uskutoční v rokoch 2012 – 2013;

               4.

               opätovne žiada agentúru, aby v tabuľke, ktorá bude prílohou ďalšej správy Dvora audítorov, uviedla porovnanie činností uskutočnených v priebehu skúmaného roka, za ktorý sa udeľuje absolutórium, a činností uskutočnených počas predchádzajúceho rozpočtového roka s cieľom umožniť orgánu udeľujúcemu absolutórium uskutočniť lepšie medziročné zhodnotenie výkonnosti agentúry;

               5.

               žiada agentúru, aby sa prioritne venovala štyrom kľúčovým oblastiam a aby dôraznejšie podporovala ich ďalší rozvoj;

               6.

               výslovne víta skutočnosť, že agentúra predstavuje spoľahlivý zdroj nezávislých a overených informácií o životnom prostrední pre všetky inštitúcie EÚ, členské štáty a politické subjekty;

               7.

               opätovne povzbudzuje agentúru, aby pokračovala v úsilí o ďalší rozvoj svojich komunikačných metód s cieľom získať väčší záujem médií o jej zistenia, čím sa podporí verejná diskusia o dôležitých environmentálnych otázkach, akými sú napríklad zmena klímy, biodiverzita a hospodárenie s prírodnými zdrojmi; zastáva názor, že takéto opatrenia by mohli viesť k transparentnejšiemu spôsobu fungovania a väčšiemu záujmu verejnosti o činnosť agentúry;

               8.

               žiada Dvor audítorov, aby vykonal audity výkonnosti agentúry;

      Rozpočtový postup

               9.

               nabáda agentúru, aby posilnila väzbu medzi rozpočtom a pracovným programom; uznáva však, že Dvor audítorov upozornil na nedostatočne prísne uplatňované postupy zostavenia rozpočtu, čo viedlo k vysokému počtu rozpočtových prevodov s vplyvom na väčšinu rozpočtových riadkov (ekvivalent 8 % rozpočtu agentúry); konštatuje najmä, že niektoré z týchto prevodov viedli k následným zvýšeniam a zníženiam v rovnakých rozpočtových riadkoch, zatiaľ čo niektoré rozpočtové prostriedky neboli využité a boli prevedené do iných riadkov v priebehu roka;

               10.

               vyjadruje znepokojenie z postupu agentúry, ktorý spočíva v uskutočňovaní prevodov s cieľom zvýšiť prostriedky v rozpočtovom riadku s cieľom uhradiť (30. decembra 2009) nájomné za priestory agentúry za 1. štvrťrok 2010 na ťarchu rozpočtu na rok 2009; zdôrazňuje, že tento postup agentúry v rozpore so zásadou ročnej platnosti rozpočtu a že sa ním znížila suma, ktorá sa má spätne vyplatiť Komisii;

               11.

               vyzýva agentúru, aby do konca roka zlepšila presnosť informácií o odhadoch prevádzkových výdavkov v budúcom období, ktoré poskytujú prevádzkové útvary;

      Ľudské zdroje

               12.

               vyzýva agentúru, aby odstránila svoje nedostatky vo výberových konaniach, ktoré ohrozujú transparentnosť týchto konaní; osobitne poznamenáva, že Dvor audítorov oznámil tieto nedostatky: v oznámeniach o výberovom konaní nebol uvedený maximálny počet uchádzačov, ktorí budú zaradení na rezervné zoznamy, o otázkach použitých v písomných testoch a na pohovoroch sa nerozhodlo pred preskúmaním prihlášok, rozhodnutia výberových komisií neboli dostatočne zdokumentované, vopred neboli stanovené podmienky pozvania na pohovor alebo zaradenia na rezervný zoznam a zápisnice boli neúplné;

               13.

               konštatuje, že v roku 2009 bolo potrebné vytvoriť 10 dodatočných pracovných miest na posilnenie kapacít v oblasti hodnotenia ekosystémov, udržateľnej spotreby a výroby, rozvoja spoločného systému environmentálnych informácií, ako aj na vytvorenie kapacít na rozvíjanie nových oblastí činnosti, ktorými je prispôsobovanie sa zmene klímy a predchádzanie katastrofám a ich riadenie; v tejto súvislosti vyzýva na ďalšie zlepšovanie transparentnosti v postupe prijímania zamestnancov, ako odporúča Dvor audítorov;

      Vnútorný audit

               14.

               berie na vedomie, že agentúra musí ešte vykonať tri odporúčania útvaru pre vnútorný audit nadväzujúce na minulé odporúčania týkajúce sa auditu; osobitne poznamenáva, že tieto odporúčania sa týkajú hlavne citlivých pracovných miest, kontrol na mieste/overovania grantov a finančných tokov a považujú sa za „veľmi dôležité“;

               15.

               víta skutočnosť, že agentúra začlenila do svojej výročnej správy o činnosti všeobecné hodnotenie útvaru pre vnútorný audit; považuje to za príklad najlepšieho postupu, ktorý by mali nasledovať ostatné agentúry;

               16.

               pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie z 10. mája 2011 (7) o výkonnosti, finančnom hospodárení a kontrole agentúr.

      (1)  Ú. v. EÚ C 338, 14.12.2010, s. 58.

      (2)  Ú. v. ES L 248, 16.9.2002, s. 1.

      (3)  Ú. v. ES L 120, 11.5.1990, s. 1.

      (4)  Ú. v. EÚ L 126, 21.5.2009, s. 13.

      (5)  Ú. v. ES L 357, 31.12.2002, s. 72.

      (6)  Ú. v. EÚ L 252, 25.9.2010, s. 151.

      (7)  Prijaté texty, P7_TA(2011)0163 (pozri stranu 269 tohto úradného vestníka).